Juan Inazio Goikoetxea

Juan Inazio Goikoetxea Olaondo (Gaztelu, Gipuzkoa, 1908ko maiatzaren 5a - Donostia, Gipuzkoa, 1983ko urtarrilaren 6a) elizgizona eta euskal idazlea izan zen.

 Bizitza 
Altsasun, Hondarribian, Lizarran eta Iruñeko kaputxinoetan egin zituen teologia ikasketak. 1934an hasi zen euskal lanak idazten, Yakintza aldizkarian. 1935ean Argentinara joan zen, eta han igaro zituen 22 urte. Buenos Airesen, Euskal Etxean antolatu zen eskolako irakasle izan zen.

1952an kaputxinoen ordena utzi eta apaiz egin zen. Handik sei urtera Euskal Herrira itzuli eta Auñamendi argitaletxean egin zuen lan, hiztegigintzan nagusiki. 1962an frai Luis Leongoaren eta San Joan Gurutzekoaren olerkien itzulpenak argitaratu zituen Musika ixilla izenburuarekin eta Orixeren lan jakingarri batekin.

Ameriketatik itzulita Kubaren eta Che Guevararen miresle handia bihurtuta etorri zen, eta laguntza eman zien dokumentazioa euskaraz atera nahi zuten talde antifrankistei. Antton Elosegik, esaterako, oso ondo estimatu zuen Gazteluren idazkera eta aitortu zuen berarengandik asko ikasi zuela itzulpengintzaz.

Olerkari gisa sari ugari jaso zuen, Irun Hiria esaterako bi aldiz: Biziaren erroetan (1970) eta Gauean oihu (1971) bildumekin.

Zeruko Argia, Egan, Euzko Deya, Euzko Gogoa eta Olerti aldizkarietan eman zituen argitara bere idazlanak.

Hil ondoren, 1991n, haren olerki hautatuekin liburu bat argitaratu da.

 Lanak 
 Poesia 
 Poesiak. Antologia (1990, Etor)
 Biziaren erroetan (1972, GAK)
 Gauean oihu (1972, GAK)

 Erreferentziak 

 Kanpo estekak 
  Juan Inazio Goikoetxea literaturaren zubitegian
  Bidegileak bilduma: Juan Inazio Goikoetxearen biografia

Kategoria:Gazteluko idazleak
Kategoria:Euskal idazleak
Kategoria:Gipuzkoako apaizak
Kategoria:Euskal Herriko kaputxinoak
Kategoria:Euskal Herriko itzultzaileak
Kategoria:Donostian hildakoak